Тағы үш облыста сабақтар тоқтатылды
DATE: 08:27, 21 Желтоқсан 2018 | GMT +5
TITLE: Тағы үш облыста сабақтар тоқтатылды
URL: https://kaz.inform.kz/news/tagy-ush-oblysta-sabaktar-toktatyldy_a3479621/
META: DATE: 08:27, 21 Желтоқсан 2018 | GMT +5
TOTAL WORDS: 238
AUTHOR(S):
TEXT: ШҚО Төтенше жағдайлар департаментінің ақпаратынша, елдің бірқатар елдімекенінде бірінші ауысым үшін сабақтар болмайды. Мәселен, Өскеменде 30 градус аязға байланысты 1-4 сынып оқушылары оқымайды. Ауа температурасы 30 градусқа дейін төмендеген Семей қаласында 1-9 сыныптарда сабақ жүргізілмейді. -27 градус аязды көрсетіп тұрған Риддер қаласында таңертең оқитын 1-9 сынып оқушылары да үйлерінде қалады. Зырян ауданында -31 градус суық болып тұр. Ондағы 1-4 сынып оқушылары үшін сабақ болмайды. Қатонқарағай ауданында аяз 28 градусқа дейін көтеріліп тұр, 1-9 сынып оқушылары бүгін мектепке бармайды. Шемонаиха ауданында -34 градус аяз, ал Бесқарағай ауданында 35 градусқа дейін көтерілген, бұл аудандарда бірінші және екінші ауысымдағы 1-11 сынып оқушылары үшін сабақ болмайды. Аягөз ауданында -27 градус суық, бірінші ауысымдағы 1-9 сыныптар үшін сабақ болмайды. Бородулиха ауданында бірінші және екінші ауысымдағы 1-11 сынып оқушылары үйлерінде қалады. Ұлан ауданында ауаның температурасы -30 градус, бірінші ауысымдағы 1-4 сынып оқушылары үшін сабақ тоқтатылды. Күршім ауданында ауа температурасы -32 градусты көрсетіп тұр. Салдарынан бірінші ауысымдағы 1-9 сынып оқушылары оқымайды. Көкпекті ауданында бірінші ауысымдағы 1-9 сынып балалары да бүгін демалады. Сондай-ақ Үржар ауданында бірінші ауысымдағы 1-4 сыныптар үшін сабақ болмайды. Қарағанды қалалық Білім басқармасының ақпаратына сәйкес, 21 желтоқсан күні ауа райының қолайсыздығына байланысты таңертеңгілік кезектегі 0-9 сынып қатысушылары оқымайды. Сонымен қатар, Қостанайдың білім бөлімінен мәлім еткендей, жұма күні таңертеңгі сағат 06. 00-дегі жағдай бойынша қалада -26 градус аяз тұрды. Сол себепті бірінші ауысымдағы 0-5 сынып оқушылары үшін сабақтар тоқтатылды. Еске салайық, бүгін аязға байланысты Астана қаласының мектептерінде бірінші ауысымдағы 1-9 сынып оқушыларына сабақтар тоқтатылды
